“Ke ne ke na le dingwaga di le lesome fa ke ne ke simolola go intsha le basimane. Kwa tshimologong, re ne re a tle re tshwarane ka diatla le go sunana. Mme go ise go ye kae, re ne ra simolola go tshwarana dirwe tsa mmele tsa sephiri le go dira ditiro tse di farologaneng tse di amanang le tlhakanelodikobo. Fa ke na le dingwaga di le 15, ke ne ka simolola go bereka mme banna ba ke neng ke bereka le bone ba ne ba batla gore ke tlhakanele dikobo le bone. Ke ne ke batla go bontsha gore ga ke boife sepe mme ka kopanela le badirikanna mo go sengwe le sengwe se ba neng ba se dira. Ke ne ke batla gore ditsala tsa me di nkamogele, mme seo sa felela ka gore ke dire ditiro tse dingwe gape tse di amanang le tlhakanelodikobo.”—SARAH, * AUSTRALIA.